Publication: Magyar Közlöny
Issue: MK-2010-21 (Year: 2010, Number: 21)
Era: contemporary
Section: Magyarország 2004. május 1-én csatlakozott az Európai Unióhoz. A csatlakozásról szóló 2004. évi XXX. törvény
Paragraph Index: 797

Magyarország 2004. május 1-én csatlakozott az Európai Unióhoz. A csatlakozásról szóló 2004. évi XXX. törvény X. számú melléklete szerint Magyarország 2011-ig korlátozhatja a külföldi magánszemélyek és társas vállalkozások számára termõföld megszerzését. Ezen idõpontig kell Magyarországnak megteremtenie azon jogi szabályozást, amely a magyar magánszemélyekre vonatkozó feltételekkel egyezõ elbánást biztosít a fenti személyi kör részére is a termõföld tulajdonjogának megszerzése vonatkozásában. Az Országos Választási Bizottság megállapítja, hogy a kérdésben tartott eredményes népszavazás olyan diszkriminatív szabályozás bevezetését eredményezné, amely a fenti – nemzetközi szerzõdésbe foglalt – szabályokba ütközne.

Source: https://magyarkozlony.hu/hivatalos-lapok/c0ca283984960bc5d8b24fd154747c1769a9df6e/dokumentumok/684e7405bacdde9b2127401b61713a704c35395e/letoltes